Gundestrupkjelen
Detalj fra relieffene
**Gundestrupkjelen** er et offerfunn bestående av et rikt dekorert sølvkar som ble funnet i 1891 ved Gundestrup (56°49′N 9°33′E)
 i nærheten av Aars i Vesthimmerlands kommune i nordlige Jylland i Danmark. Den antatt å stamme fra mellom 200 f.Kr. og 300 e.Kr. eller mer snevert mellom 150 f.Kr. og 1 f.Kr. Det plasserer den innenfor den sene La Tène-kulturen eller førromersk jernalder. Kjelen er det største kjente eksemplet på sølvarbeid i europeisk jernalder. Grytens diameter 69 cm og 42 cm høy. Til sammen er vekten i underkant av 9 kilo. Den ble funnet demontert med de andre delene stablet inne i basen i en torvmyr nær grenda Gundestrup. Den er nå vanligvis utstilt i Danmarks Nationalmuseet i København, med kopier på andre museer. I 2015–16 var Gundestrupkjelen i Storbritannia på en vandreutstilling kalt *The Celts*.

Mens kjelen ble funnet i Danmark, ble det ikke trolig at den ble framstilt der eller i nærheten; den omfatter elementer av gallisk og trakisk opprinnelse i utførelsen, metallurgi og bilder. Teknikkene og elementene i stilen til panelene er nært knyttet til annet trakisk sølv, mens mye av skildringen, spesielt av de menneskelige figurene, er knyttet til keltisk kunst, selv om forsøk på å relatere scenene til keltisk mytologi har forblitt spekulative og kontroversielle. Andre aspekter ved ikonografien stammer fra Det nære østen.

På platene finnes det over 100 relieffbilder av ulike gjenstander samt menneske- og dyrefigurer. Mange av motivene gjenfinnes i sør-skandinavisk bergkunst i form av vognhjul, ormer, lurblåsere og mennesker i prosesjon.

I Gundestrupkjelens utsmykning finnes også en del figurer som sannsynligvis representerer keltiske guder og gudinner. Blant annet er sannsynligvis guden Cernunnos; den behornede, avbildet. Figuren bærer hjortehorn og holder en halsring i den ene hånden og en orm i den andre. Ikke mye er kjent om Cernunnos, men ettersom han ofte er omgitt av dyr antar man at han kan ha vært en slags dyrenes gud. Taranis; hjulets gud, er også avbildet. Han forbindes som regel med forandring. Utover kjelens religiøse innhold framstår den med den tidens klesdrakter, våpen og smykker.

Relieffene er tydelig påvirket av den hellenistiske og etruskiske forestillingsverden, noe som kan tyde på sterke bånd med de østre middelhavslandene.

I 2001 ble det funnet en etterligning i Bayern i Tyskland som kalles «Gullkjelen fra Chiemsee». Kjelen er en moderne kopi, antagelig framstilt mellom 1925 og 1939 for en nazistisk kunde. Kjelen ble siden solgt til en privat samler af Bayerns finansministerium i 2003.

Gundestrupkjelen er stilt ut i Nationalmuseet i København.

Referanser
----------

1. ↑  Bergquist, A.K. & Taylor, T.F. (1987): "The origin of the Gundestrup cauldron", *Antiquity* **61**, s. 10–24.
2. ↑   Taylor, Timothy (1992): "The Gundestrup cauldron", *Scientific American*, **266**, ISSN 0036-8733; s. 84–89.
3. ↑  Nielsen, S; Andersen, J; Baker, J; Christensen, C; Glastrup, J; et al. (2005): «The Gundestrup cauldron: New scientific and technical investigations», *Acta Archaeologica*, **76**, ISSN 0065-101X; s. 1–58.
4. ↑  Jouttijärvi, Arne (2009): «The Gundestrup Cauldron: Metallurgy and Manufacturing Techniques», *Materials and Manufacturing Processes*, **24**, ISSN 1042-6914; s. 960–966
5. ↑  NMD, «The dating and origin of the silver cauldron»; *Koch*
6. ↑  Koch (2006), NMD
7. ↑   «Exhibition», National Museum of Scotland, 10. mars – 25. september 2016. Arkivert fra originalen 19. september 2015
8. ↑  NMD; Green, 45, Sandars, 255
9. ↑  Nielsen, Lise Lotte (12. august 2002): «Kopi af Gundestrupkedlen dukket op i sø», *Berlingske.dk*
10. ↑  Sven Röbel (23. april 2007): «The Mystery of the 'Nazi Holy Grail'», *Spiegel International*

Litteratur
----------

* Green, Miranda (1996): *Celtic Art, Reading the Messages*, The Everyman Art Library, ISBN 0297833650
* Koch, John, red. (2006): «Gundestrup cauldron», *Celtic Culture: A Historical Encyclopedia*, ABC-CLIO, ISBN 1851094407, 9781851094400.
* Laing, Lloyd; Laing, Jennifer (1992): *Art of the Celts: From 700 BC to the Celtic Revival*, Thames & Hudson (World of Art), ISBN 0500202567
* Megaw, Ruth; Megaw, Vincent (1989): *Celtic Art*, Thames and Hudson, ISBN 0500050503
* NMD = «The Gundestrup Cauldron», *National Museum of Denmark*
* Olmsted, Garrett (2001): «Celtic Art in Transition during the First Century BC», *Archaeolingua*, **12**, ISBN 9638046376.
* Sandars, Nancy K. (1968): *Prehistoric Art in Europe*, Penguin (Pelican, nå Yale, History of Art)

Eksterne lenker
---------------

* (en) Gundestrup cauldron – kategori av bilder, video eller lyd på Commons Rediger på Wikidata
* «Gundestrupkarret - Et mesterværk fra Himmerlands jernalder», *VisitHimmerland*
* «Gundestrup-kedlen», *Nationalmuseet i København*

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** World History Encyclopedia **·** VIAF **·** VIAF **·** VIAF **·** GND **·** GND **·** GND **·** LCCN **·** BNF **·** BNF (data)
 |